**ТЕМИ И ПРОБЛЕМАТИКИ**

**пред българската минерално-суровинна индустрия**

*(проф. дтн инж. Николай Вълканов)*

Среща с българските евродепутати, 20.01.2020 г.

**Българската минно-геоложка камара (БМГК)** е национално представителна организация на бизнеса в областта на добива на подземни богатства и свързаните с това дейности в България, учредена през 1991 г. Към момента **тя обединява 116 дружества и организации** от осем подбранша на добивния сектор в България. Камарата е член на КРИБ, на БСК, на Европейската асоциация на минната промишленост, металните руди и промишлените материали ЕВРОМИН и на Европейската асоциация за въглища и лигнити ЕВРAКОЛ. БМГК подкрепя Глобалния договор на ООН и е активен член на Българската мрежа на ГД на ООН. Мисията на БМГК е да защитава интересите на своите членове в съответствие с принципите на пазарната икономика, устойчивото развитие и етичните норми и стремейки се към основната си визия.

**Основните суровини**, които се добиват в България са лигнитни въглища, оловно-цинкови, медни и полиметални руди и концентрати, гипс, варовик, бентонит, каолин, кварцови пясъци, огнеупорни глини, мрамор.

***Икономически показатели за минната индустрия***

Близо **3 млрд. лева** произведена продукция – **3,6 %** от общата за промишлеността, **5%** от БВП.

**1,3 млрд. лева** добавена стойност – **6,3%** от БДС на промишлеността

над **6 млрд. лева** износ на индустриални минерали и метални суровини – **3,5 %** от стоковия износ

**22 хил. души** пряко заети, близо **120 хил.** допълнителни работни места в свързани дейности

***Добивната промишленост заема челни позиции в европейския добив на суровини, като:***

* **трето място по добив на медни суровини**
* **четвърто място на златосъдаржащи руди и концентрати**
* **пето място по добив на лигнитни въглища**

**ПРОБЛЕМНИ ТЕМИ**

1. **„Зелената сделка“ и отражението й върху икономиката на България.**

Новият състав на ЕК презентира твърде амбициозни цели за намаляване на емисии на парникови газове, които ще се отразят и на енергетиката в България. **Европейската комисия планира по години какви законодателни промени ще се правят**. На първо място директивата, свързана с търговия с емисии ще даде отражение върху енергийния сектор. Второто нещо, което анонсира ЕК, е че ще се въведе минимална цена на емисиите. Поставят се и нови цели за енергийна ефективност и за ВЕИ. В тази връзка се търсят възможности да се защити енергийната сигурност на всяка държава, която ще е уязвима от промяната на законодателството.

Ключов за енергетиката в страната е минно - енергиен комплекс Минни – Марица изток, осигуряващ 46% от ефективно работещи енергийни мощности, гарантиращи енергийна независимост, сигурност и електрическа енергия. Българската минно - геоложка камара подкрепя, и защитава изцяло запазването на минно - енергиен комплекс Минни – Марица изток, който гарантира конкурентно способността на промишлеността в България, през фокуса на конкурентните цени на електроенергията.

**От изключителна важност за индустрията и по специално за минерално – суровинната е през следващите месеци е да се провеждат обществени дискусия и допитвания с работодателските и браншови организации по всички законодателни инициативи свързани със запазване на енергийната независимост на страната. За формирането на политики и представяне на официални становища пред европейските институции, засягащи пряко дейността на индустрията, изразяваме готовност за подкрепа от съответните сектори в България, за да защитят икономическите интереси на страната.**

1. **Компенсаторни механизми и политики, ЕСТЕ**

През 2005 г. бе въведена Схема на ЕС за търговия с емисии на парникови газове (СТЕ на ЕС) с цел редуциране по разходно икономичен начин на емисиите на СО2 и противодействие на изменението на климата. **Директива 2009/29/ЕО за изменение на Директива 2003/87/ЕО (Директива за СТЕ) усъвършенства и разшири СТЕ на ЕС през третия период на търговия 2013—2020 г. (фаза 3)**.

**Член 10а, параграф 6 на Директивата за СТЕ предвижда, че държавите членки могат да приемат финансови мерки в полза на отраслите или подотраслите, за които е преценено, че са изложени на значителен риск от „изтичане на въглерод“** поради прехвърлянето на разходи по емисиите на парникови газове в цените на електроенергията („непреки разходи за емисии“), с цел да се компенсират тези разходи и когато тези финансови мерки съответстват на правила за държавните помощи.

**На тази основа, през 2012 г. Комисията прие Насоки относно определени мерки за държавна помощ в контекста на схемата за търговия с квоти за емисии на парников газ след 2012 година („Насоки за СТЕ от 2012 г.“), които допускат държавите членки да компенсират някои предприятия с високо потребление на електроенергия,** осъществяващи дейност в отрасъл, изложен на международната търговия, за част от по-високите разходи за електроенергия, очаквани в резултат на СТЕ на ЕС през периода 2013—2020 г. На ***Приложение 1*** са изброени допустимите икономически дейности, които са допустими за финансиране по схемата.

**За периода 2013 – 2020 г. основните икономически дейности свързани с добива на неметални руди са ИЗКЛЮЧЕНИ.**


През 2018 Директивата за СТЕ бе преработена за следващия период на търговия, а именно 2021—2030 г. (фаза 4), с приемането на Директива 2018/410 , за да се създаде възможност за постигането на целите на ЕС за намаление на емисиите до 2030 г. **В съображенията към новата Директива за ЕТС е публикуван нов разширен и предварителен списък от икономически дейности включващи добива на неметални руди. *Приложение 2***


През 2019 година се проведе „**Целенасочени консултации със заинтересованите сектори относно преразглеждането на насоките за държавна помощ по СТЕ“. Целта на тази консултация е да се събере информация, позволяваща определянето на секторите, изложени на риск от изместване на въглеродни емисии, поради косвените разходи за емисии, с които се сблъскват.**

**Резултатите от обществените консултации ще бъдат използвани от Комисията за да се определи интензивността на търговията и емисионната интензивност на секторите при изготвянето на Списъка със сектори**, изложени на риск от изместване на въглеродни емисии за периода 2021—2030 г.

От изключителна важност за минерално – суровинната индустрия в Р. България е запазването на икономическите дейности от **публикувания нов разширен и предварителен списък, а именно:**

* код NACE: 0729 – добив на руди на цветни метали;
* код NACE: 0891 – добив на минерални суровини;
* код NACE: 0899 – добив на други неметални материали и суровини
* код NACE: 0510 – добив на антрацитни и черни въглища;
* код NACE: 0610 - добив на нефт;
* код NACE: 0710 - добив на железни руди;

**Приложение 1**

**Приложение 2**